als_Latn dik_Latn sag_Latn
Në takimin e Flora Brovinës me përfaqësuesin e PDK-së dhe të minoriteteve është vendosur që seanca konstituive e Kuvendit të Kosovës, të mbahet me 12 shtator, duke filluar nga ora 10:00.
Vazhdimi i seancës konstituive të Kuvendit, në të cilën do të zgjedhet kryetari dhe nënkryetarët, do të mbahet më 12 shtator në orën 10:00.
Kështu u vendos në takimin e sotëm të thirrur nga Flora Brovina me partitë parlamentare.
Ftesës së kryesues së seancës konstitutive i janë përgjigjur përfaqësuesit e PDK-së dhe minoriteteve. PDK-ja është përfaqësuar nga nënkryetari Enver Hoxhaj.
Në këtë takim nuk ishin të pranishëm përfaqësuesit e bllokut LDK-AAK-Nisma dhe as ata të Lëvizjes Vetëvendosje!
Kryesuesja e seancës konstituive të Kuvendit, Flora Brovina, pas takimit me përfaqësuesit e partive të pakicave dhe PDK-në ka thënë se në bazë të vendimit të Gjykatës Kushtetuese, kanë vendosur që vazhdimi i seancës konstituive të mbahet me 12 shtator në ora 10:00. Ajo tha se do t’i dërgoj ftesa të gjitha partive për pjesëmarrje në këtë seancë.
Ndërsa, përfaqësuesi i PDK-së në këtë takim, Enver Hoxhaj ka thënë se në seancën e 12 shtatorit, PDK do t’i formojë institucionet e vendit. Ai tha se ata që nuk kanë marr pjesë në këtë takim me Brovinën e kanë lënduar rënd Kushtetutën.
Hoxhaj është shprehur se në fillim të javës së ardhshme do të vendosin se kush do të jetë kandidat për kryetar të kuvendit nga radhët të PDK-së.
Nenad Rashiq nga minoritetet tha se ata u pajtuan që seanca të jetë me 12 shtator dhe do të marrin pjesë në të, por nuk ka treguar se cilin kandidat do ta mbështesin, të PDK-së apo të bllokut, nëse do të kenë mundësi të propozojnë.
Rashiq tha se ata janë në pozitë neotrale, pasi që partitë shqiptare duhet të gjejnë bashkëpunimin dhe pastaj ata t’i bashkohen.rtk
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn